****

**Tárgy: a polgármester illetményének megállapítása**

**E L Ő T E R J E S Z T É S**

**Csemő Község Képviselő-testületének**

**2019. október 29 -én tartandó ülésére**

Tisztelt Képviselő-testület!

Az Mötv. 71. §-a tartalmazza a polgármesteri tisztséget betöltők díjazását.

A polgármester illetménye az államtitkárnak a központi államigazgatási szervekről, valamint a Kormány tagjai és az államtitkárok jogállásáról szóló törvény 51.§-ában meghatározott alapilletményéből, illetménykiegészítéséből és vezetői illetménypótlékából álló illetményéhez viszonyítottan kerül megállapításra – a lakosságszámot figyelembe véve – az alábbiak szerint:

*„a) 30%-a az 500 fő és az az alatti lakosságszámú település polgármestere esetében;*

*b) 40%-a az 501-1500 fő lakosságszámú település polgármestere esetében;*

*c)50%-a az 1501-2000 fő lakosságszámú település polgármestere esetében;*

***d) 55%-a a 2001-5000 fő lakosságszámú település polgármestere esetében;***

*e) 60%-a az 5001-10000 fő lakosságszámú település polgármestere esetében;*

*f) 70%-a a 10 001-30000 fő lakosságszámú település polgármestere esetében;*

*g) 80%-a a 30000 fő lakosságszám feletti település polgármestere esetében.”*

Fontos megjegyezni, hogy a polgármester illetményét vagy tiszteletdíját akkor is meg kell állapítani, ha újraválasztott tisztségviselőről van szó. Mivel az Alaptörvény 35. cikk (3) bekezdése értelmében a polgármester megbízatása az új polgármester megválasztásáig tart. Tehát a régi tisztség megszűnik, új jogviszony keletkezik még akkor is, ha a volt és az új polgármester ugyanaz a személy.

Figyelemmel fentiekre, az alábbi határozati javaslatot terjesztem a T. Képviselő-testület elé:

**/2019. (X. 29.) határozat**

Csemő Község Képviselő-testülete Dr. Lakos Roland polgármester bérét havi bruttó 621.500.- Ft-ban állapítja meg. A polgármestert költségtérítés illeti meg, melynek havi összege bruttó 82.266.- Ft

Határidő: azonnal.

Felelős: jegyző.

Csemő, 2019. október 24.

   dr. Kovács Tímea

jegyző