**Csemő Község Önkormányzata Képviselő-testületének**

**……./2019. (X. 29.) rendelete**

**a helyi önkormányzati képviselők és bizottsági tagok tiszteletdíjáról**

Csemő Község Önkormányzatának Képviselő-testülete az Alaptörvény 32. cikk (2) bekezdésében biztosított feladatkörében eljárva és a Magyarország helyi önkormányzatairól szóló 2011. évi CLXXXIX. törvény 35. §-ában kapott felhatalmazás alapján a helyi önkormányzati képviselők tiszteletdíját, juttatását és költségtérítését az alábbiak szerint állapítja meg:

1. §

(1) A rendelet hatálya Csemő Község Önkormányzata Képviselő-testületének tagjaira, illetve a Képviselő-testület bizottságainak nem képviselő tagjaira terjed ki.

(2) A rendelet hatálya nem terjed ki a polgármesterre és az alpolgármesterre.

2. §

(1) A Képviselő-testület tagjai és a képviselő-testület bizottságainak nem képviselő tagjai a megbízatásuk keletkezése napjától a megbízatásuk megszűnése napjáig jogosultak az e rendelet szerinti tiszteletdíjra.

3. §

(1) A képviselők tiszteletdíja havi bruttó 80.000.- Ft.

(2) A bizottságok nem képviselő tagjait a bizottsági munkáért havi bruttó 15.000.- Ft tiszteletdíj illeti meg.

(3) A tiszteletdíjat a tárgyhót követő hónap 10. napjáig kell a jogosult részére átutalással kifizetni.

(4) Amennyiben a képviselő a képviselő-testület képviseletében, a képviselő-testület vagy a polgármester megbízásából végzett tevékenységével összefüggő, általa előlegezett, számlával igazolt, szükséges költsége megtéríthető.

(5) A képviselői költségek kifizetését a polgármester engedélyezi.

(6) A tiszteletdíj elszámolásáról és kifizetéséről a jegyző gondoskodik.

4. §

(1) A képviselő és a bizottság nem képviselő tagja a tiszteletdíjáról írásban lemondhat.

(2) A tiszteletdíjról történő lemondást tartalmazó írásbeli nyilatkozatot évente a polgármesterhez kell benyújtani legkésőbb az önkormányzat költségvetésének elfogadásáig.

5. §

(1) E rendelet a kihirdetése napján lép hatályba, rendelkezéseit 2019. november 01-től kell alkalmazni.

(2) E rendelet hatálybalépésével egyidejűleg hatályát veszi az önkormányzati képviselők tiszteletdíjának megállapításáról szóló 15/2014. (XI. 25.) rendelet.

Csemő, 2019. …………………………….

dr. Kovács Tímea Dr. Lakos Roland

jegyző polgármester

A rendelet kihirdetve 2019. ………………………….

Csemő, 2019. ………………………………………………….

dr. Kovács Tímea

jegyző