****

**Tárgy: az alpolgármester tiszteletdíjának megállapítása**

**E L Ő T E R J E S Z T É S**

**Csemő Község Képviselő-testületének**

**2019. október 29 -én tartandó ülésére**

Tisztelt Képviselő-testület!

A társadalmi megbízatású alpolgármester tiszteletdíjra jogosult, amelynek összegét a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90%-át.

Az alpolgármesteri tisztséget vállalók esetében a költségtérítés mértékét az Mötv. 80. § (3) bekezdése ugyancsak 15%-ban határozza meg:

„*A főpolgármester-helyettes, a főállású alpolgármester, a társadalmi megbízatású alpolgármester, a megyei közgyűlés alelnöke havonta az illetményének, tiszteletdíjának 15%-ában meghatározott összegű költségtérítésre jogosult.”*

Az alpolgármester esetében is érvényes a polgármesterrel kapcsolatban már jelzett szabály, hogy illetményét vagy tiszteletdíját akkor is meg kell állapítani vagy a kérdésről tárgyalni, ha újraválasztott személyről van szó.

Az alpolgármester tiszteletdíját előző ciklusban megállapított mértékkel megegyezően javaslom megállapítani.

Figyelemmel fentiekre, az alábbi határozati javaslatot terjesztem a T. Képviselő-testület elé:

**……./2019. (X. 29.) határozat**

Csemő Község Képviselő-testülete az al-polgármester részére havi bruttó 191.955.-Ft tiszteletdíjat állapít meg. Az alpolgármestert költségtérítés illeti meg, melynek havi összege bruttó 28.793.- Ft

Határidő: azonnal.

Felelős: polgármester

Csemő, 2019. október 24.

   dr. Lakos Roland

polgármester